
Odbrojavaju se sati do 15. Rally Show Santa Domenica
Od 21. do 23. studenoga 2025., Sveta Nedelja i Savršćak kraj Samobora ponovno će ugostiti jedan od najatraktivnijih automobilističkih događaja u regiji — Rally Show Santa Domenica powered by Subaru. Ovogodišnje izdanje donosi pravi spektakl s više od 160 prijavljenih vozača i vozačica iz cijele Europe. Ovo je brojka koja se ne pamti, najveći broj prijavljenih ikada na jednom domaćem, ali i regionalnom natjecanju rally karaktera.
Od aktualnih Rally 2 i Rally 3..., 60 historic automobila, do RWD, rally raid i buggyja ... RSSD makadam opet će vidjeti spektakl koji nadmašuje sve granice.
[bookmark: _heading=h.tb9v156t353b]RSSD epicentar rally ludila
Na poznatim makadamskim stazama Savršćaka očekuje nas prava rally fešta! Publiku i natjecatelje dočekat će adrenalinska atmosfera, neočekivana iznenađenja i vrhunski okršaji koji jamče spektakl od početka do kraja.
Tisuće zaljubljenika u oktane svake godine dolaze uživo pratiti ovaj jedinstveni događaj, a prema svemu sudeći, 15. izdanje biti će najveće i najuzbudljivije do sada. Na stazu izlazi više od 160 izvanrednih vozača i vozačica, među kojima i neka od najpoznatijih imena europskog rally svijeta. 
Spomenimo samo neke: Simon Wagner, petostruki, aktualni prvak Austrije i trostruki pobjednik RSSDa - čovjek koji je dokazao da brzina nije slučajnost nego zakon, a vožnju po makadamu pretvara u umjetnost. Vraća se na Rally Show Santa Domenica s jasnim ciljem – nova pobjeda i još jedno poglavlje u povijesti spektakla; Ádám Velenczei, prošlogodišnji prvak Mađarske, vraća se na RSSD pun motiva – prošle godine dijelilo ga je samo 2,5 sekunde do pobjede; Giovanni Trentin, talijanski mladi osamnaestogodišnjak iz poznate rally obitelji Trentin koji je svoj debi na RSSD-u 2023. sa samo 16.g. proslavio spektakularnim 2. mjestom ukupnog poretka; Mark Škulj, viceprvak Slovenije koji se ističe kao jedan od najperspektivnijih mladih vozača; Julian Wagner, austrijski rally as vraća se na Savršćak i to ponovno uz nevjerojatnu Hannu Ostlender; Nenad Lončarić i Tajana Vojvodić Pinky, žive svaki zavoj, svaki skok i svaki metar makadama, a ljubav prema rallyju utkali su u svako izdanje Rally Showa Santa Domenica kao organizatori i kao dio ekipe koja ovaj show čini tako magično uzbudljivim; Daniel Vojvodić i Filip Puzić, Pile i Vile Rally Team vraća se jači nego ikad. Daniel, jedan je od “krivaca” zaslužnih za ovaj makadamski spektakl; Niko Pulić, naš proslavljeni automobilistički as, majstor volana i vozač koji nikoga ne ostavlja ravnodušnim spreman je za svoj peti nastup na RSSDu.
Konferencija za medije
U srijedu, 19.11.2025. je održana konferencija za medije povodom 15. Rally Show Santa Domenica 2024!
Na konferenciji je predstavljen bogat program te najavljeni dolasci mnogih atraktivnih vozača, što dodatno podiže uzbuđenje za nadolazeću manifestaciju. Tradicionalno, konferenciju je vodila Majda Lojo Pavlović, dok su brojni ugledni govornici istaknuli značaj ovog događaja:
Dario Zurovec, gradonačelnik Grada Svete Nedelje i Mario Pšeničnjak, zamjenik gradonačelnika Grada Sveta Nedelja naglasili su važnost RSSD-a za lokalnu zajednicu i promociju grada. Zamjenik gradonačelnice Petar Burić (Grad Samobor) ukazao je na međugradsku suradnju i podršku manifestaciji.
Karlo Lacković, potpredsjednik Sportske zajednice Grada Sveta Nedelja, istaknuo je doprinos sporta i automobilizma u lokalnoj zajednici.
Iz perspektive vozača, prisutnima su se obratili višestruki prvaci Nenad Lončarić i Niko Pulić, te podijelili svoje uzbuđenje i pogled na rally.
U ime Organizacijskog odbora obratili su se predsjednik Daniel Vojvodić (AKK Sveta Nedelja) i direktor rallyja Luka Devunić istaknuvši kako je organizacija izuzetno zahtjevna i uključuje preko 200 ljudi, kao i da je sve spremno za još jedno nezaboravno izdanje.
Jubilarno izdanje donosi i više od rally spektakla
Atraktivan ceremonijalni start održati će se u petak, 21.11.2025. s početkom u 19:00 sati u Svetoj Nedelji na glavnom trgu kao sjajan uvod u rally vikend avanturu.
U subotu, 22.11.2025. (u 17:00 i 19:30) održati će se noćni brzinski ispiti pod nazivom Savršćak by Night. Noćni show uz spektakularni vatromet i specijalne efekte, pružit će nezaboravnu vizualnu i adrenalinsku poslasticu za sve gledatelje te podići atmosferu na novu razinu. Prije noćnog spektakla, na istoj lokaciji, vozači će imati službeni trening od 10:30 do 13:30 sati. Prilika je to za istinske zaljubljenike u rally da i prije službenog natjecanja upoznaju vozače i izdvoje svoje favorite. Subotnju večer začiniti će RSSD Party by Guga svijet zabave u zatvorenom i grijanom šatoru u servisnom parkiralištu. Prilika je to za druženje s vozačima, a možete i zaplesati i zapjevati.
Tradicionalni brzinski ispiti Savršćak Arena održat će se u nedjelju, 23.11.2025., s početkom u 7:45, 11:00 i 13:45 sati. Podjela nagrada biti će u 17:00 sati u ugostiteljskom objektu - servisno parkiralište šoderice Savršćak. 
Ulaz za gledatelje za sva tri dana je besplatan.
Rally emocije na vrhuncu: Odbrojavaju se sati do 15. RSSD
Odbrojavanje se iz dana svelo na sate do početka jednog od najiščekivanijih rally događaja u Hrvatskoj.
Petnaest godina postojanja Rally Showa Santa Domenica potvrđuje da istinska strast prema automobilizmu ne jenjava. Svaki novi startni broj, svaki uzlet šljunka iza kotača i svaki pozdrav publike uz stazu podsjećaju da je riječ o događaju koji nadilazi sportsko natjecanje — on je dio tradicije, ponos lokalne zajednice i jedan od najprepoznatljivijih simbola domaće rally scene.
21. - 23. studenoga, ponovno se sve oči okreću prema Svetoj Nedelji i Savršćaku, gdje će se okupiti najbolji vozači i zaljubljenici u rally. Tamo, među šodericama Horvat, Draclin i Belak, te na makadamskim putevima koji pričaju vlastite priče, rally i dalje živi punim intenzitetom.

